# Asia Ortega i Leiva

Asia Ortega i Leiva (Barcelona, 18 o 19 de maig de 1995) és una ballarina i actriu de cinema i televisió catalana.

## Biografia

Va néixer a Barcelona el 18 o el 19 de maig de 1995. És filla de pare argentí, pallaso de professió, i de mare catalana i actriu. De petita ballava flamenc, cosa que va ser l'origen de la seva passió per a la interpretació. Va estudiar animació sociocultural i va treballar en un casal d'infants a El Raval (Barcelona).

### Carrera professional

El 2017 va fer el seu debut al cinema amb la pel·lícula Cuando los ángeles duermen, dirigida per Gonzalo Bendala i produïda per Áralan Films. El 2018 va interpretar Sara, filla del personatge José Coronado a la pel·lícula Tu hijo, dirigida per Miguel Ángel Vivas i produïda per Apache Films. L'abril 2019 es va estrenar a TV3 la sèrie Les de l'hoquei, on interpreta Flor Vilamayor. A més, va participar en la segona temporada de Más de 100 mentiras de la plataforma Flooxer d'Atresmedia. El 2020 s'uneix al repartiment del llargmetratge Malnazidos dirigit per Alberto de Toro i Javier Ruiz Caldera. També va aparèixer a la pel·lícula Hasta el cielo, dirigida per Daniel Calparsoro i protagonitzada per Miguel Herrán.
A més, es va anunciar que seria part de l'elenc principal de la sèrie El internado: Las Cumbres, adaptació de la reeixida sèrie d'Antena 3 El internado: Laguna Negra.

## Filmografia
### Cinema

| Any | Títol | Personatge | Direcció | Notes |
| 2004 | Clown | Nena | Stephen Lynch | Curtmetratge |
| 2018 | Cuando los ángeles duermen | Gloria | Gonzalo Bendala | |
| 2018 | Tu hijo | Sara | Miguel Ángel Vivas | |
| 2020 | Hasta el cielo | Sole | Daniel Calparsoro | |
| 2020 | Malnazidos | Núvia Poblo | Alberto de Toro i Javier Ruiz Caldera | Post-producció |

### Televisió

| Any | Títol | Personatge | Emissora | Anotacions |
| 2017 | Centro médico | Silvia | TVE | Episòdic (1 episodi: «17/02/2017») |
| 2019 | Más de cien mentiras | Carlota | Flooxer | Principal (2a temporada, 5 episodis) |
| 2019–2020 | Les de l'hoquei | Florencia "Flor" Vilamayor | TV3 | Principal (26 episodis) |
| 2021 | El internado: Las cumbres | Amaia Torres | Amazon Prime Video | Principal (8 episodis) |

## Referències

* ↑ «Asia Ortega en eCartelera» (en castellà). [Consulta: 17 abril 2020].
* ↑ «Asia Ortega» (en castellà). Historia-Biografia.com, 05-03-2021. [Consulta: 21 maig 2021].
* ↑ «Asia Ortega -Biografía» (en castellà). DeCine21.com. [Consulta: 21 maig 2021].
* ↑ Porras, Darío. «Famosa actriu de TV3 fa anys i ho celebra "de verdad": tampons a les finestres». En Blau, 20-05-2020. [Consulta: 26 agost 2020].
* 1 2 «Asia Ortega Leiva» (en castellà). Arana Actors Action. [Consulta: 26 agost 2020].
* ↑ Roca, Albert. «Asia Ortega: “Del director Miguel Ángel Vivas he aprendido que menos es más”» (en espanyol europeu). Barnafotopress, 25-11-2018. [Consulta: 26 agost 2020].
* ↑ «Cuando los ángeles duermen (2018)» (en castellà). Faro de Vigo. [Consulta: 26 agost 2020].
* ↑ «Tu hijo (2018)» (en castellà). Faro de Vigo. [Consulta: 26 agost 2020].
* ↑ Pizarro, Miguel Ángel. «'Tu hijo': La insensatez de un padre» (en castellà). eCartelera, 09-11-2018. [Consulta: 26 agost 2020].
* ↑ «Asia Ortega» (en espanyol europeu). Atresplayer. [Consulta: 26 agost 2020].
* ↑ «Fotos del rodaje de Malnazidos, película de guerra y zombies que rueda Javier Ruiz Caldera» (en castellà). Diario de Venusville, 02-03-2020. [Consulta: 26 agost 2020].
* ↑ «Primeras fotos de Hasta el cielo, thriller de acción de tiros y atracos de Daniel Calparsoro» (en castellà). Diario de Venusville, 03-07-2020. [Consulta: 26 agost 2020].
* ↑ Sevillano, Gema. «'El Internado: Las Cumbres': las nuevas caras que protagonizan el 'reboot'» (en castellà). SensaCine, 18-02-2020. [Consulta: 26 agost 2020].
* ↑ Galindo, Irene. «'El Internado: Las Cumbres' anuncia los primeros actores del reboot» (en castellà). eCartelera, 18-02-2020. [Consulta: 26 agost 2020].